Document ID: 32007R1245

KOMISJONI MÄÄRUS (EÜ) nr 1245/2007,
24. oktoober 2007,
millega muudetakse määruse (EÜ) nr 2075/2005 I lisa seoses pepsiinilahuse kasutamisega Trichinella avastamiseks lihas
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ettenähtud loomsete saaduste ametlikuks kontrollimiseks, (1) eriti selle artikli 18 lõikeid 9 ja 10,
ning arvestades järgmist:
(1)
Komisjoni 5. detsembri 2005. aasta määruses (EÜ) nr 2075/2005 (millega kehtestatakse erieeskirjad liha ametlikuks kontrollimiseks keeritsusside (Trichinella) suhtes) (2) sätestatakse Trichinella avastamise meetodid rümpadelt võetavates proovides. Kõnealuse määruse I lisas sätestatud referentmeetodis nõutakse, et Trichinella vastsete avastamiseks lihast võetud proovides tuleb lisada proovile 10 ± 0,2 g pepsiini.
(2)
On ilmunud aruanded, (3) milles tõendatakse, et pepsiinipulber võib põhjustada teatavatel tundlikel inimestel allergilisi reaktsioone.
(3)
Ühenduse tugilaboris tehtud uuringud, mis käsitlevad parasiite, on näidanud, et Trichinella avastamise referentmeetod ei tekita allergilisi reaktsioone, kui pepsiinipulbri asemel kasutatakse tootja juhiste kohaselt pepsiinilahust. Seega tuleks selline alternatiivmeetod sätestada nii lihas leiduva Trichinella avastamise referentmeetodi kui ka samaväärse meetodi puhul.
(4)
Määrust (EÜ) nr 2075/2005 tuleks vastavalt muuta.
(5)
Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 2075/2005 I lisa muudetakse järgmiselt.
1)
I peatükki muudetakse järgmiselt:
a)
punkti 1 alapunkt p asendatakse järgmisega:
„p)
pepsiin tugevusega: 1: 10 000 NF (US National Formulary) ehk 1: 12 500 BP (British Pharmacopoeia) ja 2 000 FIP (Fédération internationale de pharmacie) või stabiliseeritud pepsiinilahus pepsiinisisaldusega alates 660 Euroopa farmakopöa ühikut/ml,”;
b)
punkt 3.I.b asendatakse järgmisega:
„b)
lisatakse 10 ± 0,2 g pepsiini või 30 ± 0,5 ml pepsiinilahust.”
2)
II peatükki muudetakse järgmiselt:
a)
punkt A.1.q asendatakse järgmisega:
„q)
pepsiin tugevusega: 1: 10 000 NF (US National Formulary) ehk 1: 12 500 BP (British Pharmacopoeia) ja 2 000 FIP (Fédération internationale de pharmacie) või stabiliseeritud pepsiinilahus pepsiinisisaldusega alates 660 Euroopa farmakopöa ühikut/ml,”;
b)
punkt A.3.II.a.v asendatakse järgmisega:
„v)
Lõpuks lisatakse 6 grammi pepsiini või 18 ml pepsiinilahust. Sellest lisamisjärjestusest tuleb rangelt kinni pidada, et vältida pepsiini lagunemist.”;
c)
punkt C.3.I.h asendatakse järgmisega:
„h)
Lõpuks lisatakse 7 grammi pepsiini või 21 ml pepsiinilahust. Sellest lisamisjärjestusest tuleb rangelt kinni pidada, et vältida pepsiini lagunemist.”.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 24. oktoober 2007

Labels: 7
0
17